ഇരട്ട മെഡലുമായി രാകേന്ദു സജി പാലാ: ഗുജറാത്തി യൂണിവേഴ്സിറ്റി കോളേജിന്റെ ചരിത്രത്തിലാദ്യമായി ഇരട്ട മെഡലുമായി ഒരു മലയാളി പെണ്കുട്ടി. പാലാ സ്വദേശി രാകേന്ദു സജിയ്ക്കാണീ നേട്ടം. ഗുജറാത്തിലെ ആനന്ദ് അഗ്രിക്കള്ച്ചറല് യൂണിവേഴ്സിറ്റിയില് നിന്ന് എം.ടെക് ഡയറി കെമിസ്ട്രിയില് ഒരേ സമയം ഒന്നാം റാങ്കോടെ ഡോ. ആര്.എസ്. ശര്മ്മ ഗോള്ഡ് മെഡലിനും അമുല് ഗോള്ഡ് മെഡലിനും രാകേന്ദു അര്ഹയായി. വൈസ് ചാന്സിലേഴ്സ് ഗോള്ഡ് മെഡലിന്റെ നാമനിര്ദ്ദേശ പട്ടികയിലും രാകേന്ദുവിന്റെ പേരുണ്ട്. ആനന്ദിലെ എസ്. എം.സി. കോളേജ് ഓഫ് ഡയറി സയന്സിലെ വിദ്യാര്ത്ഥിനിയാണ് . പങ്കജ കസ്തൂരി ഗ്രൂപ്പിന്റെ ഡയറി വിഭാഗത്തില് ക്വാളിറ്റി കണ്ട്രോളറായിരിക്കെയാണ് എം.ടെക്കിനു ചേര്ന്നത്. പാലാ മനത്താനത്ത് കുടുംബാംഗമാണ് . എസ്. എന്. ഡി.പി. യോഗം മുന് ബോര്ഡ് മെമ്ബറും മുന്കാല കായികതാരവുമായ സജികുമാറിന്റേയും മീനച്ചില് യൂണിയന് വനിതാ സംഘം വൈസ് ചെയര്പേഴ്സണും പാലാ ടൗണ് എസ്. എന്. ഡി.പി. ശാഖാ സെക്രട്ടറിയുമായ ബിന്ദു മനത്താനത്തിന്റേയും മകളാണ്. സഹോദരന് പ്രിഥ്വിരാജ് മലേഷ്യയില് എഞ്ചിനീയറിംഗ് വിദ്യാര്ത്ഥിയാണ്.